EkBass/fiwiki-20250220-pages-articles huggingface dataset:
Prestige (yhtye)

Prestige on suomalainen Tampereelta lähtöisin oleva speed/thrash metallia soittava yhtye. Prestige aloitti toimintansa vuonna 1987. Prestige julkaisi 1992 Parasites In Paradise -albumin ja vuoden 2007 huhtikuussa uuden kokoelma- albumin nimeltä Decades Of Decay, joka sisältää kahden levyn verran materiaalia vuosien 1988–1992 varrelta. Vuonna 2021 he julkaisivat neljännen albuminsa nimeltään Reveal the Ravage. Yhtye esiintyi 15. elokuuta 2008 Jalometalli-festivaaleilla Oulussa. Vuonna 2009 yhtye nähtiin esiintymässä 5.–7. kesäkuuta Tampereella järjestettävässä Sauna Open Airissa. == Jäsenet == * Aku Kytölä – laulu, bassokitara (1987–) * Jan "Örkki" Yrlund – kitara (1988–) * Ari "Arska" Karppinen – kitara (1987–) * Tero Karppinen – rummut (1987–2020) * Matti ”Matson” Johansson (2020->) == Diskografia == === Studioalbumit === * * * * === Kokoelma-albumit === * === Demot, EP't ja singlet === * * * == Lähteet == == Aiheesta muualla == * Prestigen viralliset kotisivut * Prestige Poko Rekordsin sivuilla Luokka:Suomalaiset thrash metal -yhtyeet Luokka:Speed metal -yhtyeet
Prestige

Prestige tarkoittaa seuraavia asioita: * Prestige, suomalainen yhtye * Prestige Records, levy-yhtiö * M/S Prestige, vuonna 2002 uponnut öljytankkeri. * The Prestige, elokuva * Prestige, aurinkolasimerkki
Iijoen rautatie- ja maantiesilta

Iijoen rautatie- ja maantiesilta on Iin kunnan Asemankylässä aivan Iin rautatieaseman pohjoispuolella sijaitseva Iijoen ylittävä kaksikantinen teräsristikkosilta. Sillan ylempi kansi on rautatieliikenteen käytössä, ja alempi kansi on tarkoitettu ajoneuvoliikenteelle. Sillan ylemmällä kannella on sähköistetty Oulun ja Tornion välinen rautatie, ja alemmalla kannella Iin ja Yli-Iin välinen seututie 851. Teräsristikkorakenteiden ulkopuolella alemman kannen tasolla kulkee kevyen liikenteen väylä kummallakin puolella siltaa. Silta muodostuu neljästä jänteestä, joista kaksi on yhteisiä rautatie- ja ajoneuvoliikenteelle. Sillan molemmissa päissä on lyhyet teräspalkkisillat rautatietä varten. Molemmissa päissä siltaa näiden teräspalkkisiltojen alla on ajoneuvokannelle johtavien teiden risteys. Teräspalkkisillat lepäävät toisesta päästään kivisen siltamuurin päällä, toisen pään ollessa tuettuna teräsristikkojänteeseen. Sillan kaksi teräsristikkorakenteista keskijännettä kannattelevat sekä rautatien että maantien. Keskijänteet on tuettu keskellä jokea seisovaan kiviseen siltapilariin sekä rannalla sijaitseviin kivisiin siltamuureihin. Silta on rakennettu 1949 Lapin sodassa tuhoutuneen sillan tilalle. Myös edellinen silta oli yhdistetty tie- ja ratasilta. Sillan suunnittelija oli Teknillisen korkeakoulun professori, tekniikan tohtori Ossian Hannelius. == Lähteet == Luokka:Suomen rautatiesillat Luokka:Iin liikenne
Yleisurheilu kesäolympialaisissa 1996

Vuoden 1996 kesäolympialaisissa Atlantassa järjestettiin yleisurheilussa 44 kilpailutapahtumaa, miehille 24 ja naisille 20. ==Mitalistit== ===Miehet=== ===Naiset=== ==Lähteet== ==Aiheesta muualla== *Kansainvälisen Olympiakomitean tulostietokanta Luokka:Kesäolympialaiset 1996 1996 Olympialaisissa
URPO-rata

thumb|250px|URPO-radan linjaus. Katkoviivalla mahdollinen osuuden Pori- Niinisalo uudelleenavaaminen. URPO-rata on suunniteltu rataosuus, joka kulkisi Uudestakaupungista Rauman kautta Poriin. Rata rakennettaisiin nykyisen Uudenkaupungin radan jatkeeksi. Rata yhdistäisi Uudenkaupungin, Rauman ja Porin toisiinsa. Radan tarkoituksena olisi tukea Varsinais-Suomen ja Satakunnan rannikkokaupunkien elinkeinotoimintaa ja helpottaa liikkumista maakuntien sisällä. Rata palvelisi pääosin tavaraliikennettä, mutta sillä voisi olla myös henkilöliikennettä. Vuonna 1995 laadittiin tarveselvitys rataa koskien. Ennuste tavaraliikenteelle välillä Uusikaupunki–Rauma olisi 1 180 000 tonnia vuodessa (josta muilta radoilta siirtyvän liikenteen osuus 370 000 tonnia vuodessa), välillä Rauma–Pori ennuste olisi 330 000 tonnia vuodessa (josta muilta radoilta siirtyvän liikenteen osuus 190 000 tonnia vuodessa). Ennusteen mukaan radalla kulkisi vuosittain 250 000–300 000 matkustajaa. Tehdyn selvityksen jälkeen rata ei ollut kuljetustalouden näkökulmasta kannattava. Kannattavuus laskettiin tosin vain tavaraliikenteen näkökulmasta. Radan kannattavuutta lisäisi Pori–Haapamäki-radan osuuden Pori–Niinisalo uudelleenavaaminen. Rata maksaisi yhteensä 219 miljoonaa euroa, josta osuuden Uusikaupunki–Rauma osuus olisi 112 miljoonaa euroa ja Rauma–Pori-osuuden osuus 107 miljoonaa euroa. Rataosuus esiintyy edelleen varauksena seutukaavoissa. ==Lähteet== * ==Aiheesta muualla== *Etelä-Suomen rautatieliikenteen visiot 2005 > Hankekuvaukset === Viitteet === Luokka:Ratasuunnitelmat Suomessa Luokka:Varsinais-Suomi Luokka:Satakunta
Mi Grönlund

Mi Grönlund (s. 9. toukokuuta 1972 Uusikaupunki) on suomalainen näyttelijä. Hän valmistui Teatterikorkeakoulusta keväällä 2003 ja näytteli vuosina 2003–2013 Suomen Kansallisteatterissa. Kansallisteatterin jälkeen hän on lisäopiskellut näyttämötaidetta ja osallistunut mestarikursseille eri puolilla Eurooppaa. Hän toimii kansainvälisen taidefestivaali Le Petit Festivalin järjestäjänä ja taiteellisena johtajana Hangossa, jossa hän myös perheineen asuu. Grönlund on nähty myös televisiosarjoissa Rikas mies, Muisti ja Sorjonen, sekä 8 päivää ensi-iltaan -elokuvassa. Grönlund tuli tunnetuksi Levottomat 3 -elokuvan pääosan näyttelijänä. Grönlund on naimisissa ja hänellä on kaksi lasta (s. 2006 ja 2008). == Elokuvat ja TV-sarjat == Ilmestymisvuosi/ Ensiesiintyminen Nimi Tyyli Rooli 2004 Levottomat 3 elokuva Jonna 2004 Rikas mies televisiosarja Sihteeri Hilke 2007 Muisti televisiosarja 2008 8 päivää ensi-iltaan elokuva Charlotta 2019 Sorjonen televisiosarja senioritalon hoitaja 2024 Karkurit televisiosarja Eelin äiti == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1972 syntyneet Luokka:Elävät henkilöt
Kayser-Threde

Kayser-Threde GmbH oli itsenäinen saksalainen avaruusteknologiayhtiö, jonka OHB osti 21. kesäkuuta 2007. Kayser-Threde GmbH perustettiin vuonna 1967. Se oli ostohetkellä Saksan kolmanneksi suurin avaruusalan yhtiö. Suurempia olivat EADS Astrium Satellites ja OHB. Kayser-Threde rakensi satelliittien hyötykuormalaitteita, mm. tiedeinstrumentteja, ja laitteita muulle avaruusteollisuudelle. Se kehitti myös piensatelliitteja ja kaukokartoitusdatan analysointiohjelmistoja. Sen muita liiketoimintayksiköitä olivat autoteollisuus ja prosessinohjausjärjestelmät. Yhtiössä oli noin 200 työntekijää. Vuonna 2006 sen liikevaihto oli 38 miljoonaa euroa. == Lähteet == == Aiheesta muualla == * Yhtiön kotisivu Luokka:Avaruusteknologiayhtiöt Luokka:Saksalaiset yritykset
FileZilla

FileZilla on avoimeen lähdekoodiin perustuva alustariippumaton FTP-, SFTP- ja FTPS-muotoja tukeva tiedonsiirto-ohjelma. Ohjelma on äänestetty parhaaksi ohjelmaksi vuonna 2006 järjestetyissä SourceForge.net Community Choice Awardsissa. Ohjelma on saatavilla Windowsiin, Linuxiin ja Mac OS X:een. == Ominaisuudet == * Tuki palomuureille * Tuki SOCKS4/5 ja HTTP1.1 proxylle * SSL-suojatut yhteydet * SFTP-tuki * GSS-autentikointi ja suojaus käyttäen Kerberosta == Lähteet == == Aiheesta muualla == * FileZillan virallinen sivusto * FileZilla Wiki Luokka:Linux-ohjelmat Luokka:MacOS-ohjelmat Luokka:Windows-ohjelmat Luokka:Vapaat ohjelmistot Luokka:Tiedostojen siirto- ohjelmistot
Vuoden hautomoyritys

Vuoden hautomoyritys on vuosittain parhaalle suomalaiselle uudelle teknologiayrityksille annettava palkinto. Palkinnonsaajan valitsee Teknologiakeskusten Liitto TEKELin yrityskehitystiimin jäsenistä koostuva raati. Ensi kertaa palkinto jaettiin vuonna 2004. Silloin TEKEL valitsi jyväskyläläisen Firstbeat Technologies Oy:n. Se tuottaa sykemittaukseen pohjautuvaa kuntoinformaation monitorointitekniikkaa. Turkulainen Oy 4Pharma Ltd sai kunniamaininnan. Vuoden 2005 hautomoyritys julkistettiin 31. lokakuuta 2005. Se oli GPS-navigointiteknologiaa valmistava Navicore Oy. Vuoden 2006 hautomoyritys julkistettiin 31. lokakuuta 2006. Se oli pelastus- ja ensihoitoalalla toimiva Telespro Finland Oy. Kunniamaininta myönnettiin paperikoneiden konenäköjärjestelmiin erikoistuneelle Viconsys Oy:lle. Vuoden 2007 hautomoyritys oli BioCis Pharma Oy. http://www.tekel.fi/ajankohtaista/uutiset/vanhemmat_uutiset/?x100999=95023537 Vuoden 2008 hautomoyritykset olivat Eagle tuulivoima Oy ja Medeia Therapeutics Oy. http://www.tekel.fi/ajankohtaista/tapahtumat/vuoden_hautomoyritys/ ==Lähteet== Luokka:Suunnittelu ja innovaatio Luokka:Kunniamaininnat
Yleisurheilu kesäolympialaisissa 2000

Vuoden 2000 kesäolympialaisissa Sydneyssä järjestettiin yleisurheilussa 46 kilpailutapahtumaa, miehille 24 ja naisille 22. ==Mitalistit== ===Miehet=== ===Naiset=== == Lähteet == == Aiheesta muualla == *Kansainvälisen Olympiakomitean tulostietokanta Luokka:Kesäolympialaiset 2000 2000 Olympialaisissa Olympialaiset 2000
Ilke Wyludda

Ilke Wyludda (28. maaliskuuta 1969 Leipzig – 1. joulukuuta 2024) oli saksalainen kiekonheittäjä, olympiavoittaja ja Euroopan mestari. Silloisessa Itä-Saksassa varttunut ja maata Saksojen jälleenyhdistymiseen vuoteen 1990 saakka edustanut Wyludda voitti junioreiden Euroopan mestaruuden kiekonheitossa vuosina 1985 ja 1987 sekä kuulantyönnössä 1987; lisäksi hän sai kuulassa hopeaa 1985. Junioreiden kiekonheiton maailmanmestaruuden hän voitti vuosina 1986 ja 1988. Ensimmäisissä aikuisten arvokisoissaan Roomassa 1987 Wyludda sijoittui kiekossa neljänneksi. Vuonna 1990 hän saavutti EM-kultaa Splitissä tuloksella 68,46. Voitettuaan 41 kiekkokilpailua peräkkäin hän jäi toiseksi Tokion MM-kisoissa 1991 Tsvetanka Hristovan jälkeen. Barcelonan olympialaisissa 1992 Wyludda sijoittui yhdeksänneksi ja Stuttgartin MM- kilpailuissa 1993 yhdenneksitoista. Wyludda uusi Euroopan mestaruutensa Helsingissä vuonna 1994 tuloksella 68,72. Seuraavana vuonna hän sai jälleen hopeaa MM-kilpailuissa, nyt edellä oli Ellina Zvereva. Atlantan olympialaisissa 1996 Wyludda voitti kultaa heitettyään tuloksen 69,66. Vuoden 1998 EM-kilpailuissa hän sijoittui kuudenneksi ja Sydneyn olympialaisissa 2000 seitsemänneksi. Wyludda voitti maailmancupin vuonna 1989, Grand Prix -finaalin 1994 sekä Euroopan cupin vuosina 1989, 1991, 1994 ja 1996. Hänen kiekkoennätyksensä oli 74,56 vuodelta 1989 ja kuulaennätyksensä 20,23 vuodelta 1988. Joulukuussa 2010 Wyluddan oikea jalka amputoitiin polven alapuolelta bakteeritulehduksesta johtuneen verenmyrkytyksen takia. Wyludda osallistui Lontoon paralympialaisiin 2012. Hän sijoittui F57/58-luokassa kuulantyönnössä viidenneksi ja kiekonheitossa yhdeksänneksi. ==Lähteet== * ===Viitteet=== Luokka:Saksalaiset kiekonheittäjät Luokka:Itäsaksalaiset kiekonheittäjät Luokka:Saksalaiset olympiavoittajat Luokka:Saksalaiset vammaisurheilijat Luokka:Vuonna 1969 syntyneet Luokka:Vuonna 2024 kuolleet Luokka:Amputoidut urheilijat
Joe Hill

Joe Hill, (alk. Joel Emmanuel Hägglund; tunnettu myös nimellä Joseph Hillström) (7. lokakuuta 1879, Gävle, Ruotsi – 19. marraskuuta 1915 Salt Lake City, Utah, Yhdysvallat) oli radikaali amerikanruotsalainen lauluntekijä ja Industrial Workers of the World -järjestön ammattiyhdistysaktiivi. Hilliä syytettiin murhasta Utahin osavaltiossa, ja hänet teloitettiin ampumalla kiistanlaisessa oikeudenkäynnissä annetun tuomion mukaisesti. Vuonna 1902 Yhdysvaltoihin muuttanut Hill teki tunnetuksi käsitteen ”piirakka taivaassa"” (), joka viittaa poliittisesti konservatiivisten saarnaajien kehotukseen keskittyä palkintoja sisältävään tuonpuoleiseen sen sijaan, että pyrittäisiin kohentamaan elinoloja jo maan päällä. Kauhukirjailija Stephen Kingin poika, myös kirjailijana uraa luonut Joe King on nimetty Hillin mukaan. == Populaarikulttuurissa == Kuolemansa jälkeen Joe Hillistä on tullut yksi folkmusiikkiliikkeen legendoista. Häntä on kuolemansa jälkeen kunnioitettu muun muassa erilaisin postimerkein ja musiikkikappalein. Esimerkiksi Rage Against the Machinen kitaristi Tom Morello, folklaulaja Joan Baez ja punkyhtye Anti-Flag ovat tehneet Hillistä kertovan kappaleen. Vuonna 1971 tuli ensi- iltaan Bo Widerbergin ohjaama ruotsalainen elokuva Joe Hill – kapinallinen. Sen nimiosaa esittää Thommy Berggren. Vuonna 1977 Olli Pellikka suomensi 13 Hillin laulua Turun ylioppilasteatterin lauluryhmän albumille Joe Hillin lauluja (Eteenpäin! ETLP 325).Turun Ylioppilasteatterin Lauluryhmä ‎– Joe Hillin Lauluja, Discogs.com. Viitattu 6.9.2016. ==Lähteet== ==Aiheesta muualla== *Joe Hill Project - An ongoing theatrical project *Lyrics to Phil Ochs's song about Joe Hill *The murder of Joe Hill *The Preacher and the Slave (Joe Hill) *Industrial Workers of the World *Digital Tradition Mirror: Joe Hill's Last Will Luokka:Yhdysvaltalaiset folkmuusikot Luokka:Ruotsalaiset muusikot Luokka:Yhdysvaltalaiset teloitetut Luokka:Vuonna 1879 syntyneet Luokka:Vuonna 1915 kuolleet Luokka:Amerikanruotsalaiset
Candlemass (albumi)

__NOTOC__ Candlemass on Candlemassin kahdeksas studioalbumi, joka julkaistiin 2. toukokuuta 2005. Albumi voitti vuoden 2005 Ruotsin Grammy -gaalan hard rock -sarjan. == Kappaleet == # # # # # # # # # # == Kokoonpano == * Messiah Marcolin – laulu * Mats Björkman – kitara * Lars Johansson – kitara * Leif Edling – basso, laulu * Jan Lindh – rummut == Arvostelut == * AllMusic: AllMusic review * Blabbermouth: 8.5/10Blabbermouth: CD review * Imperiumi: 8½/10Levyarvostelu: Candlemass - Candlemass Viitattu 17.11.2022. * Soundi: Candlemass: Candlemass Viitattu 17.11.2022. == Lähteet == == Aiheesta muualla == * * Luokka:Vuoden 2005 albumit Luokka:Candlemassin albumit
Leroy Lita

Leroy Halirou Lita (s. 28. joulukuuta 1984 Kinshasa, Kongon demokraattinen tasavalta http://football.guardian.co.uk/comment/story/0,9753,1582421,00.html) on englantilainen jalkapalloilija, joka edustaa Englannin Valioliigassa pelaavaa Swansea City AFC. Englannin nuorten maajoukkueen pelaaja on pelipaikaltaan hyökkääjä. Chelsean kasvatti Lita teki ensimmäisen ammattilaissopimuksensa vuonna 2002 ollessaan 18-vuotias. Kaudella 2004–05 hän nousi edustusjoukkueeseen. Sillä kaudella hän teki 29 maalia cup-ottelut lukuun ottaen. Bristol Cityn fanien pettymykseksi 13. heinäkuuta 2005 Lita siirtyi Englannin Mestaruussarjajoukkue Readingiin miljoonalla punnalla. 17. tammikuuta 2006 hän teki FA Cupin kolmannella kierroksella hattutempun West Bromwich Albionia vastaan. Kausi 2005–06 meni Litan kannalta loukkaantumisen takia pilalle, mutta Reading kuitenkin voitti mestaruussarjan ja nousi Valioliigaan. Kauden 2006–07 avausottelussa Middlesbroughia vastaan Lita teki ensimmäisen Valioliigamaalinsa Readingin voittaessa 3–2. Yhteensä hän teki kauden aikana 7 liigamaalia. Kauden alussa putoajaksikin ennustettu nousijajoukkue Reading sijoittui yllättäen kahdeksanneksi. == Lähteet == == Aiheesta muualla == *Litan profiili Readingin kotisivuilla *Litan profiili soccerbase.comissa Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Theoderich Hagn

Theoderich (Georg) Hagn (23. maaliskuuta 1816 Untergriesbach, Itävalta – 29. elokuuta 1872 Lambach, Itävalta) oli itävaltalainen benediktiiniläisjärjestön apotti ja uudistaja. Päätettyään teologian opintonsa Hagn liittyi benediktiiniläisjärjestöön Kremsmünsterin luostarissa 1839. Hänestä tuli pappi 1841. Hän toimi pitkään luostarin arkistonhoitajana kunnes hänestä tehtiin noviisien opettaja 1850. Ansioistaan järjestön uudistajana hän sai viran benediktiiniläisjärjestön apottina Lambachissa 1859. Hagn kuoli 56-vuotiaana. Hänen puuhun kaiverrettu vaakunansa sijaitsi Lambachin luostarikoulun käytävän varrella. Adolf Hitler kävi kyseistä koulua 1895, ja muun muassa elämäkertakirjoittaja John Toland pitää mahdollisena, että Hagnin vaakunassa oleva hakaristi on ensimmäinen, jonka Hitler näki. Luokka:Itävaltalaiset papit Luokka:Apotit Luokka:Vuonna 1816 syntyneet Luokka:Vuonna 1872 kuolleet
Ancient Dreams

Ancient Dreams on Candlemassin vuonna 1988 julkaistu kolmas studioalbumi. == Kappaleet == # # # # # # # # # == Kokoonpano == *Leif Edling – basso, laulu *Messiah Marcolin – laulu *Mats Björkman – kitara *Lars Johansson – kitara *Jan Lindh – rummut == Arvostelut == * Imperiumi: 8½/10 == Lähteet == == Aiheesta muualla == * * Luokka:Vuoden 1988 albumit Luokka:Candlemassin albumit
Scott Kelly

Scott Joseph Kelly (s. 21. helmikuuta 1964) on yhdysvaltalainen astronautti ja laivaston lentäjä. Hän on kotoisin Orangen kaupungista, New Jerseyn osavaltiosta. Hänen kaksoisveljensä Mark E. Kelly kuuluu myös astronauttijoukkoihin. == Koulutus == Kelly suoritti alemman korkeakoulututkinnon New Yorkin osavaltion yliopistosta (State University of New York Maritime College) pääaineenaan sähkötekniikka (Electrical Engineering) vuonna 1987. Ylemmän korkeakoulututkinnon Kelly suoritti Tennesseen yliopistossa vuonna 1996 pääaineenaan lentotekniikka (Aviation Systems). == Sotilasura == Sotilasarvoltaan Kelly on laivaston kapteeni ja hänelle on myönnetty useita kunniamerkkejä tehtävistään muun muassa Persianlahdella. Kelly on koelentäjä ja hän on lentänyt yli 3000 lentotuntia 30 eri koneella. Lentotukialus-laskeutumisia hänellä on takanaan yli 250. == Astronauttiura == Astronautiksi Kelly valittiin vuonna 1996 ja neitsytlentonsa hän suoritti STS-103:lla vuonna 1999. Sukkulamiehistön komentajana Kelly toimii ensimmäistä kertaa lennolla STS-118. Lokakuussa 2010 hänet laukaistiin lennolla Sojuz TMA-01M avaruuteen ISS-avaruusaseman Retkikunta 25:n ja Retkikunta 26:n miehistön jäseneksi. Hän toimi Retkikunta 26:n komentajana. Vuosina 2015 ja 2016 Kelly vietti ISS:llä vuoden yhtä mittaa osana ISS year long missionia. == Aiheesta muualla == * NASA:n elämäkertasivut *Retkikunta 25:n lähtöä edeltänyt haastattelu (4.8.2010) *Astronauttiveljesten Scott ja Mark Kelly haastattelu (29.7.2010) *Lentoa STS-118 edeltänyt haastattelu (11.7.2007) Luokka:Yhdysvaltalaiset avaruuslentäjät Luokka:Vuonna 1964 syntyneet Luokka:Elävät henkilöt
Lambach

Lambach on 3344 asukkaan kunta Itävallassa (vuoden 2011 väestönlaskenta). Se kuuluu Ylä-Itävallan osavaltioon ja Wels-Landin piiriin. Lambachissa sijaitsee Wels-Lambachin kreivien sukuun kuuluneen Pyhän Adalberon vuonna 1056 perustama Lambachin benediktiiniläisluostari. Kunnan tärkeitä rakennuksia ovat Kalvararienberg-kirkko, torin laidalla sijaitseva kunnantalo ja vuodesta 1660 toiminut Luostarintaverna. == Lähteet == == Aiheesta muualla == Luokka:Ylä- Itävallan kunnat
Zionin kansallispuisto

Zionin kansallispuisto () on Yhdysvaltojen lounaisosassa, Utahin osavaltiossa sijaitseva kansallispuisto. Kansallispuisto kattaa 593 km²:n kokoisen maa-alan. Sen merkittävin nähtävyys on 24 km pitkä Zionin kanjoni, joka on syvimmillään 800 m syvä. Virginjoki on uurtanut sen punaruskeaan hiekkakiveen vuosisatojen kuluessa.Hillclimb media Kansallispuistossa kohtaavat Great Basinin ylätasanko, Mojaven aavikko ja Coloradon laakio. Niinpä sen maastonmuodot ja biotoopit ovat vaihtelevia, ja tarjoavat kodin sadoille eläin- ja lukemattomille kasvilajeille. Eläinlajeista tunnetuimpia ovat puuma, muulipeura (Odocoileus hemionus), maakotka ja kaliforniankondori (Gymnogyps californianus), kasveista poppelit, pajut, katajat ja kaktukset. Puistossa on havaittu asuvan 291 lintulajia, 78 nisäkäslajia (joiden joukossa 19 lepakkolajia) sekä 44 lajia matelijoita ja sammakkoeläimiä. National Park Service == Kuvagalleria == Kuva: Angels Landing - Zion Canyon.jpg |Angels Landing, 454 metriä korkea kallio Kuva: Zion angels landing view.jpg |Näkymä Zionin kanjoniin Angels Landingilta Kuva: Subway Zion1.JPG |Subway-kanjoni Kuva: The Three Patriarchs in Zion Canyon.jpg | The Three Patriarchs Kuva: Zion Canyon Temples and Towers.jpg | Kanjonia reunustavia kallioita, keskellä The Altar of Sacrifice ==Lähteet== ==Aiheesta muualla== *Puiston kotisivut Luokka:Utahin kansallispuistot
Tails (käyttöjärjestelmä)

Tails eli The Amnesic Incognito Live System on Debianiin pohjautuva tietoturvaan keskittyvä käyttöjärjestelmän jakelupaketti, jonka tavoitteena on suojata käyttäjän yksityisyyttä ja anonyymiutta. Kaikki lähtevät yhteydet menevät Tor-verkon kautta ja suorat (ei-anonyymit) yhteydet on estetty. Järjestelmän voi käynnistää live-CD:ltä tai irrotettavalta tiedontallennusvälineeltä (esim. USB-muistilta), jolloin sen käyttö ei jätä jälkiä (digitaalisia jalanjälkiä) koneelle, ellei sitä ole erikseen käsketty jättämään niitä. Suurin osa jakelupaketin kehityksen rahoituksesta on tullut Tor Project -järjestöltä. ==Historia== Tailsin ensimmäinen versio julkistettiin 23.6.2009. Se kehitettiin Gentoohon pohjautuvan Incognito- jakelupaketin pohjalta. Suurin osa kehityksen rahallisesta tuesta on tullut Tor Project -järjestöltä. Tails on saanut rahallista tukea myös Debian Project -järjestöltä, Mozilla-säätiöltä ja Freedom of the Press Foundation -säätiöltä. Laura Poitras, Glenn Greenwald ja Barton Gellman ovat kukin sanoneet, että Tails oli tärkeä työkalu Yhdysvaltain kansallisen turvallisuusviraston (NSA) paljastuksentekijän Edward Snowdenin kanssa tehdyssä työssä. Saksalainen julkisesti rahoitettu TV-kanava Das Erste raportoi 3. heinäkuuta 2014, että NSA:n Xkeyscore-valvontajärjestelmä sisältää kriteerejä henkilöille, jotka käyttävät hakukoneita etsimään Tailsia tai vierailevat Tailsin verkkosivulla. Xkeyscoren lähdekoodista löytynyt kommentti on kutsunut Tailsia ”ääriryhmien äärifoorumeilla kannattamaksi viestiturvallisuusjärjestelmäksi”. ==Katso myös== *I2P *Tiedonsaantivapaus *Tor (verkko) *Välityspalvelin *Yksityisyys internetissä ==Lähteet== ==Aiheesta muualla== * Tails -jakelupaketin kotisivu * Tails Tor Project -järjestön sivulla * Tails – Tunnetut ongelmat Luokka:Linux-jakelupaketit
Charles O. Hobaugh

Charles Owen "Scorch" Hobaugh (s. 5. marraskuuta 1961) on yhdysvaltalainen merijalkaväen upseeri, hävittäjälentäjä ja astronautti. Hobaugh on kotoisin Bar Harborin kaupungista, Mainen osavaltiosta. Hänellä on vaimo ja neljä lasta. Harrastuksinaan hänellä on muun muassa painonnosto, vesihiihto ja pyöräily. == Koulutus == Hobaugh suoritti alemman korkeakoulututkinnon Yhdysvaltain laivastoakatemista vuonna 1984 pääaineenaan ilmailutekniikka. Ylemmän korkeakoulututkinnon hän suoritti Tennesseen yliopiston avaruusinstituutissa. == Sotilasura == Hobaugh on sotilasarvoltaan everstiluutnantti ja hänelle on myönnetty useita kunniamerkkejä osallistumisestaan muun muassa Persianlahden sotaan hävittäjälentäjänä. Hänelle on kertynyt yli 3000 lentotuntia 40 eri koneella. == Astronauttiura == Astronautiksi Hobaugh valittiin vuonna 1996 ja ensimmäisen sukkulalennon hän suoritti STS-104:n ohjaimissa vuonna 2001. Astronauttiuransa mustimman hetken Hobaugh koki toimiessaan lennonjohtajana (CAPCOM) Columbian tullessa takaisin maan ilmakehään. Hänen toistava kyselynsä sukkulamiehistölle "Columbia, Houston. UHF Comm Check" on jäänyt avaruushistorian kirjoihin. Hobaugh toimii 16. marraskuuta 2009 laukaistun avaruussukkulalennon STS-129 komentajana. == Aiheesta muualla == * NASA:n elämäkertasivut * Spacefacts.de: Charles Hobaugh * Hobaugh'n avaruussukkulalentoa STS-129 edeltänyt haastattelu (15.10.2009) * Hobaugh'n avaruussukkulalentoa STS-118 edeltänyt haastattelu (11.7.2007) * Hobaugh'n avaruussukkulalentoa STS-104 edeltänyt haastattelu Luokka:Yhdysvaltalaiset avaruuslentäjät Luokka:Vuonna 1961 syntyneet Luokka:Elävät henkilöt
Astrid Kumbernuss

Astrid Kumbernuss (s. 5. helmikuuta 1970 Grevesmühlen) on saksalainen entinen kuulantyöntäjä, joka saavutti urallaan olympiavoiton sekä Euroopan- ja maailmanmestaruuksia. ==Saavutukset== Vuosi Kilpailu KIlpailupaikka Sijoitus 1990 Euroopan mestaruuskilpailut Split 1. 1992 Sisäratojen Euroopan mestaruuskilpailut Genova 3. 1993 Maailmanmestaruuskilpailut Stuttgart 6. 1993 IAAF Grand Prix -finaali Lontoo 2. 1994 Euroopan mestaruuskilpailut Helsinki 2. 1994 Sisäratojen Euroopan mestaruuskilpailut Pariisi 1. 1994 IAAF Maailman Cup Lontoo 3. 1995 Maailmanmestaruuskilpailut Göteborg 1. 1995 IAAF Grand Prix -finaali Monaco 1. 1996 Sisäratojen Euroopan mestaruuskilpailut Tukholma 1. 1996 Olympialaiset Atlanta 1. 1997 Sisäratojen maailmanmestaruuskilpailut Pariisi 2. 1997 Maailmanmestaruuskilpailut Ateena 1. 1997 IAAF Grand Prix -finaali Fukuoka 1. 1999 Maailmanmestaruuskilpailut Sevilla 1. 1999 IAAF Grand Prix -finaali München 2. 2000 Sisäratojen Euroopan mestaruuskilpailut Gent 3. 2000 Olympialaiset Sydney 3. 2001 Maailmanmestaruuskilpailut Edmonton 6. 2001 IAAF Grand Prix -finaali Melbourne 1. 2002 Euroopan mestaruuskilpailut München 4. 2003 IAAF Maailman Cup Madrid 3. 2003 Sisäratojen maailmanmestaruuskilpailut Birmingham 3. 2003 Euroopan Cup Firenze 1. 2003 IAAF:n finaali Monaco 4. ==Aiheesta muualla== * Luokka:Saksalaiset kuulantyöntäjät Luokka:Saksalaiset olympiavoittajat Luokka:Vuonna 1970 syntyneet Luokka:Elävät henkilöt
Níkos Machlás

Nikólaos ”Níkos” Machlás (; s. 16. kesäkuuta 1973 Iraklion, Kreeta) on kreikkalainen jalkapalloilija, joka edusti Kyproksen korkeimmalla sarjatasolla pelaavaa APOEL:a. Hän on pelipaikaltaan hyökkääjä. Machlás aloitti uransa OFI Cretessa, jonka riveissä pelasi ensi kerran helmikuussa 1991 ottelussa Panioniosia vastaan. Hän pelasi Kreetassa kuusi kautta ennen kuin siirtyi vuonna 1996 Eredivisie-joukkue Vitesse Arnhemiin. Ensimmäinen kausi Alankomaissa oli pettymys ja maaleja syntyi vain kahdeksan 29 ottelussa. Toinen kausi oli maalien muodossa parempi, kun hän teki 34 maalia 32 ottelussa. Hän voitti kultaisen kengän. Kesäkuussa 1999 Machlás siirtyi Alankomaan jättiläiseen Ajaxiin – ennätyssummalla 7,6 miljoonaa dollaria. Ajaxissa Machlás teki kolmen kauden aikana 38 maalia 74 liigaottelussa. Mahlaksen aikana Ajaxissa valmentaja vaihtui kolme kertaa ja hänen pelipaikkansa avauskokoonpanossa ei ollut enää itsestäänselvyys, kun Ronald Koeman antoi nuorille Zlatan Ibrahimovićille ja Midolle mahdollisuudet. Mahlaksen 12 maalia kaudella 2001–2002 olivat tärkeitä liigassa ja kauden lopuksi Ajax juhli ensimmäistä mestaruutta neljään vuoteen. Ajax voitti kauden aikana myös Amstel Cupin. Seuraavalla kaudella Koeman teki selväksi, että Machlás ei enää mahdu pelaavaan kokoonpanoon. Machlás pelasi lyhyen ajan Ajaxin nuorisojoukkueessa, ennen kuin siirtyi Espanjaan Sevillaan. 14 ottelua Espanjassa pelannut Machlás edusti vielä Iraklisia ja OFI Cretea ennen kuin siirtyi nykyiseen seuraansa. Kreikan maajoukkueessa Machlás pelasi vuosien 1993 ja 2002 välillä 61 ottelua, tehden 18 maalia. Hän kuului myös Kreikan joukkueeseen vuoden 1994 MM-kisoissa. Viimeisen maaottelunsa Machlás pelasi huhtikuussa 2002 ottelussa Ruotsia vastaan. Luokka:Elävät henkilöt Luokka:Kreikkalaiset jalkapalloilijat Luokka:Vuonna 1973 syntyneet
Pertti Honkanen

Pertti ”Pläki” Honkanen (4. tammikuuta 1965) oli miesten lentopallomaajoukkueen kakkosvalmentaja 2006–2008. Vuosina 2006–2008 Honkanen toimi Mauro Berruton apuvalmentajana miesten maajoukkueen mukana. Honkanen oli myös alle 17-vuotiaiden poikien maajoukkueen päävalmentaja. Honkanen valmensi Kuortaneen urheilulukiossa opiskelevia nuorten maajoukkuepelaajia päävalmentajana. Hän toimi lentopalloliiton valmennuspäällikkönä, jossa vastasi koulutuksen ja valmennuksen linjauksesta. Kuortaneella Honkanen on yhdessä Pekka Lahtisen kanssa valmentanut miesten maajoukkueeseen asti muun muassa Oivasen veljekset Mikon ja Matin sekä passari Simo-Pekka Ollin ja huippulupauksen Urpo Sivulan. == Lähteet == Luokka:Suomalaiset lentopallovalmentajat Luokka:Vuonna 1965 syntyneet Luokka:Elävät henkilöt
Mustahäntäkauris

Mustahäntäkauris eli muulipeura (Odocoileus hemionus) on Pohjois-Amerikan länsiosissa elävä kauriiden alaheimon hirvieläinlaji. Se on samoin pohjoisamerikkalaisen valkohäntäkauriin (valkohäntäpeuran) lähin sukulainen. Mustahäntäkauris ja valkohäntäkauris kykenevät lisääntymään keskenään. Näiden kahden lajin välisiä risteymiä on joskus erehdytty pitämään omana lajinaan. == Ulkonäkö ja koko == Mustahäntäkauris painaa 43-150 kg, keskimäärin noin 95 kg. Nimen muulipeura (mule deer) se onsuurista, muulin korvia muistuttavista korvistaan, mustahäntäkauris-nimen taas mustasta hännän päästä, joka erottaa sen valkohäntäkauriista. Toisin kuin valkohäntäkauriilla, nustahäntäkauriin sarvet haarautuvat dikotomisesti, aina kahteen jokseenkin yhtä vahvaan haaraan. Vain uroksilla (hirvailla) on sarvet. Se kasvattaa uudet sarvet joka vuosi. == Levinneisyys == Mustahäntäkauriita elää koko Pohjois-Amerikan länsiosassa, Kaakkois-Alaskasta Kalifornian niemimaalle ja Luoteis-Meksikoon. Kanadassa ja Yhdysvalloissa levinneisyys ulottuu länsirannikolta Kalliovuorten yli läntiselle tasankoalueelle Saskatchewaniin, Nebraskaan, Kansasiin ja Teksasin länsiosaan asti. Argentiinassa ja Havaijin Kauain saarella mustahäntäkauris on ihmisen istuttama vieraslaji. Laji on elinympäristönsä suhteen hyvin joustava ja monin paikoin runsaslukuinen. Se elää niin metsissä, preerialla, aavikoilla kuin vuoristoissakin.Odocoileus hemionus mule deer Animal Diversity Web == Alalajit == Mustahäntäkauriista on erotettu useita maantieteellisiä alalajeja, joiden tarkasta lukumäärästä ei olla aivan yksimielisiä. Näistä länsirannikon Odocoileus hemionus columbianus-alalajia kutsutaan Amerikasa yleisemmin 'mustahäntäkauriiksi' (), luoteista O. h. sitkensis-alalajia 'sitkankauriiksi', ja muita 'muulikauriiksi' (mule deer): * Odocoileus hemionus hemionus (Kalliovuoret ja niiden itäpuolinen tasankoalue) * O. h. californicus (Kalifornia) * O. h. cerrosensis – "cedrosinmuulipeura" (Cedros Island Kalifornian niemimaan rannikolla; on ainoa uhanalainen alalaji) * O. h. columbianus (rannikkoalue Brittiläisestä Kolumbiasta Pohjois- Kaliforniaan) * O. h. eremicus * O. h. fuliginatus (Kalifornia) * O. h. inyoensis * O. h. peninsulae (Kalifornian niemimaa) * O. h. sheldoni (Tiburon Island, Kalifornianlahti) * O. h. sitkensis (Kaakkois-Alaska, Brittiläisen Kolumbian saaristo- ja rannikkoalueet) == Lähteet == Luokka:Peurat
Saguaron kansallispuisto

Saguaron kansallispuisto () on Yhdysvaltojen lounaisosassa, Arizonan osavaltiossa sijaitseva kansallispuisto. Kansallispuisto kattaa yhteensä 370 km²:n kokoisen maa-alan, ja se jakaantuu kahteen osaan Tucsonin kaupungin itä- ja länsipuolella. Puisto on perustettu 1933. Se on saanut nimensä saguarokaktuksen mukaan. Kansallispuiston tärkein biotooppi on Sonoran aavikko. Itäosassa ovat 2600 m korkeat Rinconvuoret ja länsiosassa Tucsonvuoret. Puiston molemmissa osissa on pysäköintialueet ja suosittuja vaelluspolkuja, joilla järjestetään opastettuja retkiä auringon nousun tai laskun aikaan – keskipäivän kuumuus voi olla liian vaarallista. == Lähteet == == Aiheesta muualla == * Puisto National Park Servicen sivuilla Luokka:Arizonan kansallispuistot
Tammerkosken lukio

Tammerkosken lukio (Tamlu) on Tampereella toimiva lukio, jolla on kuvataiteen ja designin valtakunnallinen erityistehtävä. Lukioon voi pyrkiä joko yleislinjalle tai kuvataide- ja design-linjalle. Vuonna 2018 Tammerkosken lukiossa opiskeli 663 oppilasta. Rehtorina toimii Matti Hännikäinen. Se yhdistyi vuonna 2012 entisen Kaarilan lukion kanssa ja siirtyi uudistettuihin tiloihin Sampolan rakennukseen. Tammerkosken lukion juuret juontavat vuonna 1908 perustettuun Tampereen tyttökouluun. Vuonna 2008 tyttökoulun perinteen jatkaja, Tammerkosken lukio vietti koulun 100-vuotisjuhlia. Lukiossa on mahdollisuus suorittaa lukiodiplomi kuvataiteessa, musiikissa, mediassa, draamassa, käsityössä, tanssissa sekä teatteritaiteessa. ==Lähteet== == Aiheesta muualla == * Tamperelaislukiolaiset juhlivat vanhojentansseja toukokuussa (6.5.2021; kesto 60 s) (arenan.yle.fi) *Raili Roth (17.2.2017) Mannekiinihaaste ja Reetun Titanic – Tammerkosken lukion vanhat irrottelivat Sampolassa (aamulehti.fi) *Martti Paldanius (2.5.2021) Länsi-Tampere tarvitsee lukion – Lukio olisi oleellinen alueen elinvoimaisuuden kannalta (aamulehti.fi) *Tammerkosken lukion galleria * Tammerkosken yläkoulun kotisivu ===Kirjallisuutta=== * Koulu avaa ikkunoita : Tammerkosken koulu 1908-1983 Luokka:Tampereen lukiot Luokka:Liisankallio
Tracy Caldwell Dyson

Tracy Ellen Caldwell (s. 14. elokuuta 1969) on yhdysvaltalainen fyysikko ja astronautti. Hän on kotoisin Arcadiasta, Kalifornian osavaltiosta. Caldwell suoritti korkeakoulututkintonsa Kalifornian osavaltion yliopistossa vuonna 1993 pääaineenaan kemia. Tohtoritutkinnon hän suoritti Kalifornian yliopistossa vuonna 1997. Caldwell on toiminut myös kemianopettajana valmistellessaan väitöskirjaansa. Hänelle on myönnetty useita kemianalan palkintoja. Caldwellillä on yksityislentäjän lupakirja ja hän osaa sekä viittomakieltä että venäjää. NASA:n astronautiksi Caldwell valittiin vuonna 1998. STS-118 oli hänen ensimmäinen sukkulalentonsa. Lennolla hän toimi ensimmäisenä tehtäväspesialistina. Aiemmin hän on toiminut muun muassa laitteiston testaajana, sukkulalentoavustajana sekä lennonjohtajana (CAPCOM). 2\. huhtikuuta 2010 Caldwell laukaistiin lennolla Sojuz TMA-18 kansainväliselle ISS-avaruusasemalle liittymään sen pitkäkestoisen miehistön, Retkikunta 23:n jäseneksi. Caldwell jatkoi työskentelyään ISS:llä Retkikunta 24:n jäsenenä. Hän palasi Maahan Sojuz TMA-18:lla 25. syyskuuta 2010. Hän on osallistunut kolmelle avaruuskävelylle avaruuskävelyiden kokonaiskeston ollessa 22 tuntia 49 minuuttia. Vapaa-aikanaan hän harrastaa juoksemista, painonnostoa ja autojen korjaamista. Hän meni marraskuussa 2009 naimisiin George Dysonin kanssa. Hänen nimensä on nykyään avioliiton myötä Tracy Caldwell Dyson. == Katso myös == * Luettelo naisavaruuslentäjistä == Lähteet == == Aiheesta muualla == *Lentoa STS-118 edeltänyt haastattelu (11.7.2007) Luokka:Yhdysvaltalaiset avaruuslentäjät Luokka:Yhdysvaltalaiset fyysikot Luokka:Vuonna 1969 syntyneet Luokka:Elävät henkilöt
Deon Hemmings

Deon Hemmings (s. 10. syyskuuta 1968 Saint Ann) on jamaikalainen 400 metrin aitajuoksija ja olympiavoittaja. Hemmingsistä tuli ensimmäinen jamaikalainen naisolympiavoittaja Atlantassa 1996 uudella olympiaennätysajalla 52,82. Sydneyn olympialaisissa 2000 hän sijoittui aitamatkalla hopealle Irina Privalovan jälkeen sekä kuului Jamaikan hopeajoukkueeseen 4 × 400 metrin viestijuoksussa yhdessä Sandie Richardsin, Catherine Scott-Pomelasin ja Lorraine Grahamin kanssa. Hänet valittiin Jamaikan vuoden naisurheilijaksi 1996 ja 2000. Hemmings saavutti hopeaa Kansainyhteisön kisoissa Victoriassa 1994, pronssia Göteborgin MM-kilpailuissa 1995, hopeaa Ateenan MM-kilpailuissa 1997 sekä pronssia Sevillan MM-kilpailuissa 1999. Hän sai 4 × 400 metrin viestissä MM-pronssia 1997 ja -kultaa 2001, joskin kultamitalikilpailussa hän juoksi vain alkuerässä. Hemmings vetäytyi kilpakentiltä vuonna 2003. == Lähteet == Luokka:Jamaikalaiset 400 metrin aitajuoksijat Luokka:Jamaikalaiset olympiavoittajat Luokka:Vuonna 1968 syntyneet Luokka:Elävät henkilöt
Tokion yliopisto

Tokion yliopisto () on Kioton yliopiston ohella toinen Japanin tärkeimmistä yliopistoista.Ylioppilaslehti 1998 Siihen kuuluu yhdeksän tiedekuntaa (oikeustieteellinen, lääketieteellinen, teknillistieteellinen, maataloustieteellinen, kielitieteellinen, luonnontieteellinen, taloustieteellinen, kasvatustieteellinen ja farmasian tiedekunta) sekä taideyliopiston yksikkö, jossa kaikki 1. ja 2. vuoden yliopisto-opiskelijat opiskelevat. Yliopistossa opiskelee noin 28 000 opiskelijaa, joista lähes 5000 ulkomaalaisia. Toiminta keskittyy viidelle kampusalueelle, joiden nimet ovat Hongo, Komaba, Kashiwa, Shirokane ja Nakano. Yliopisto on perustettu vuonna 1877 yhdistämällä vanha lääketieteellinen oppilaitos ja länsimaistyylisiä oppiaineita. Nykyisin tärkeimmät tiedekunnat ovat luonnontieteet, laki ja kirjallisuus. Yliopiston nimi oli vuosina 1886–1947 Tokion keisarillinen yliopisto (東京帝國大學, Tōkyō teikoku daigaku), mutta toisen maailmansodan jälkeen palattiin alkuperäisen nimeen. == Lähteet == Luokka:Japanin yliopistot ja korkeakoulut Luokka:Tokio Luokka:Seulonnan keskeiset artikkelit
Scott Walker (jääkiekkoilija)

Scott Walker (s. 19. heinäkuuta 1973 Cambridge, Ontario, Kanada) on kanadalainen jääkiekkovalmentaja ja entinen NHL-jääkiekkoilija. Hän pelasi suurimman osan urastaan laitahyökkääjänä. Ennen NHL-debyyttiään Walker pelasi kaksi kautta OHL:n Owen Sound Platersin riveissä. Kaudeksi 1993–94 Walker siirtyi AHL:n Hamilton Canucksin paitaan. Siellä hän pelasi yhden kauden. Seuraavana kautena Walker siirtyi AHL:n Syracuse Crunchin joukkueeseen. Kesken kauden NHL-seura Vancouver Canucks nosti Walkerin edustusjoukkueeseensa. 11 ottelussa Walker teki tehot 0+1=1. Koska debyytti NHL:ssä ei sujunut hyvin, niin Walker palasi takaisin Syracuse Crunchin riveihin. AHL:n pudotuspelien jälkeen Vancouver nosti Walkerin uudestaan joukkueeseensa. Tästä alkoi Walkerin NHL-ura. Vancouverissa Walker pelasi 3 kautta, jonka jälkeen hän siirtyi Nashville Predatorsiin. Nashvillessa Walker pelasi 6 kautta. Kaudella 2003–04 Walker teki piste-ennätyksensä. 75 ottelussa tehot 25+42=67. Työsulkukaudella 2004–05 Walker siirtyi OHASrin liigaan. Siellä hän pelasi kahdessa eri joukkueessa: Cambridge Hornetsissa ja Dundas Real McCoysissa. Työsulkukauden jälkeen Walker palasi Nashvilleen, jossa pelasi yhden kauden. Seuraavalla kaudella hän siirtyi Carolina Hurricanesiin. Maaliskuussa 2010 Walker kaupattiin Washington Capitalsiin, jossa pelasi loppukauden 2009–10. Walkerin NHL-ura kesti 15 kautta. Hän aloitti joulukuussa 2010 valmentajauransa OHL-seura Guelph Stormin apulaisvalmentajana. Vain muutama viikko myöhemmin hänet nimettiin Stormin päävalmentajaksi. == Lähteet == * Viitattu 31.7.2010 * Viitattu 31.7.2010 * Viitattu 31.7.2010 === Viitteet === == Aiheesta muualla == * Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Vancouver Canucksin varaamat pelaajat Luokka:Vuonna 1973 syntyneet Luokka:Elävät henkilöt
Debbie Flintoff-King

Debra Lee ”Debbie” Flintoff-King (s. 20. huhtikuuta 1960 Melbourne) on australialainen 400 metrin aitajuoksija, lajin olympiavoittaja vuodelta 1988. Flintoff-King saavutti ensimmäisen arvokilpailumitalinsa Kansainyhteisön kisoissa 1982, kun hän voitti 400 metrin aitajuoksun ajalla 55,89. Helsingin MM-kilpailuissa 1983 hän karsiutui välierissä ajalla 56,63. Los Angelesin olympialaisissa 1984 hän sijoittui kuudenneksi ajalla 56,21. Vuonna 1986 hän voitti sekä 400 metrin sileän että aitamatkan ajoilla 51,29 ja 54,94 Kansainyhteisön kisoissa Edinburghissa. Seuraavana vuonna hän voitti molempien lajien Grand Prix -mestaruuden ja saavutti aitajuoksussa Rooman MM- kilpailuissa hopeaa ajalla 54,19. Soulin olympialaisissa 1988 Flintoff-King voitti kultaa 400 metrin aitajuoksussa ajalla 53,17 siitä huolimatta, että oli vain pari viikkoa aiemmin kuullut sisarensa Noelinen kuolemasta. Flintoff-King oli yksi vuoden 2000 olympialaisten avajaisissa olympiatulta Sydneyn stadionilla kantaneista viestinviejistä ja toi soihdun olympiatulen varsinaiselle sytyttäjälle Cathy Freemanille. == Lähteet == Luokka:Australialaiset 400 metrin aitajuoksijat Luokka:Australialaiset olympiavoittajat Luokka:Vuonna 1960 syntyneet Luokka:Elävät henkilöt
Tempura

Tempura (, myös 天麩羅) on perinteinen japanilainen ruokalaji, joka voidaan valmistaa kalasta, äyriäisistä tai kasviksista. Tyypillisempiä ovat katkaravusta, lohesta, porkkanasta ja kabocha-tyyppisestä kurpitsasta tehdyt tempurat. Raaka-aineet leikataan suupaloiksi, kastetaan friteeraustaikinaan ja keitetään öljyssä, mieluiten seesamiöljyssä. Valmiit tempurapalat kastetaan dippikastikkeeseen ja syödään kuumina. Friteerauksen ajatuksen toivat Japaniin portugalilaiset lähetyssaarnaajat 1500-luvulla – friteeratut pikkukalat ovat suosittuja Portugalissa.Japan-guide.com Tempura-annoksia tehdään myös Taiwanin pohjoisosassa. == Lähteet == == Aiheesta muualla == Luokka:Japanilainen keittiö
Yakitori

Yakitori () on japanilaisen keittiön perinteinen kana-annos; pienessä bambuvartaassa grillattuja kananpalasia. Yaki tarkoittaa hiillosta, tori kanaa. Yakitori-vartaat tarjotaan joko pelkän suolan ja sitruunan kera tai erityisen maustekastikkeen saattelemina. Kananpalojen lisäksi vartaaseen voidaan pujotella kasviksia. Yakitori-termiä käytetään ajoittain myös yleiskäsitteenä pienessä vartaassa tarjoiltaviin grillipaloihin viitattaessa. Vaikka kaikki yakitori-listalla esiintyvät tuotteet eivät siis ole kanaa, on kana ylivoimaisesti yleisin ainesosa. Yakitori-vartaisiin voi kuulua myös kanan eri osia. Japanissa yakitorit ovat suosittua pikaruokaa, joka napataan oluen kera matkalla töistä kotiin. Annokseen kuuluu ainakin kaksi pikkuvarrasta. == Lähteet == Luokka:Japanilainen keittiö Luokka:Linturuoat
WWE SmackDown! Here Comes the Pain

WWE SmackDown! Here Comes The Pain (japanissa Exciting Pro Wrestling 5) on THQ-yhtiön PlayStation 2:lle 27. lokakuuta vuonna 2003 julkaisema ja Yuke'sin kehittämä vapaapainipeli. Se kuuluu WWE SmackDown! -pelisarjaan. == Ominaisuudet == Here Comes The Pain oli ensimmäinen Smackdown-peli, jossa oli Grappling System, Body Damage Meter ja taitojen kehittäminen. Pelissä myös nähtiin ensimmäisen kerran WWE Legendoja sekä Elimination Chamber ja Bra and Panties -pelimuodot. Peli oli toinen pelisarjassa, joka ei sisältänyt selostusta (WWF SmackDown! 2: Know Your Rolen lisäksi). Here Comes The Pain on saanut hyviä arvosanoja pelilehdissä ja on onnistuneimpia pelejä pelisarjassa. == Rosteri == ;Aktiivirosteri * A-Train * Batista * Big Show * Brock Lesnar * Booker T * Bubba Ray Dudley * Charlie Haas * Chavo Guerrero, Jr. * Chris Benoit * Chris Jericho * Christian * D-Von Dudley * Eddie Guerrero * Edge * Eric Bischoff * Goldberg * Goldust * The Hurricane * Jazz * John Cena * Kane * Kevin Nash * Kurt Angle * Lance Storm * Lita * Matt Hardy * Randy Orton * Rey Mysterio * Rhyno * Ric Flair * Rico * Rikishi * Rob Van Dam * The Rock * Rodney Mack * Sable * Scott Steiner * Sean O'Haire * Shawn Michaels * Shelton Benjamin * Stacy Keibler * Stephanie McMahon * Steve Austin * Steven Richards * Yoshihiro Tajiri * Test * Torrie Wilson * Triple H * Trish Stratus * Ultimo Dragon * The Undertaker * Val Venis * Victoria * Vince McMahon ;Legendat * Road Warrior Animal * George Steele * Road Warrior Hawk * Hillbilly Jim * Iron Sheik * Jimmy Snuka * Nikolai Volkoff * Roddy Piper * Sgt. Slaughter * Ted DiBiase * Old-School Undertaker == Areenat == ;Viikoittaiset areenat * SmackDown! (2 versiota, 1 avaamaton) * RAW (2 versiota, 1 avaamaton) * Sunday Night HEAT * Velocity ;Pay-per-view areenat * Armageddon 2002 * Bad Blood 2003 * Backlash 2003 * Insurrextion 2003 * Judgment Day 2003 * No Mercy 2002 * No Way Out 2003 * Rebellion 2002 1 * Royal Rumble 2003 * SummerSlam 2002 1 * Survivor Series 2002 * Unforgiven 2002 * Vengeance 2002 * WrestleMania XIX 1 ;Backstage alueet * Loading bay * Locker room * Parking lot * Times Square 1 * Training room 1 Paikat voivat avata vain, jos olet pelannut kyseisellä alueella == Lähteet == == Aiheesta muualla == ;Viralliset * WWE SmackDown! Here Comes the Pain Official Site * THQ.com: WWE SmackDown! Here Comes the Pain * THQ.de: WWE SmackDown! Here Comes the Pain ;yhteisöjä * WWE SmackDown! Here Comes the Pain at IGN * WWE SmackDown! Here Comes the Pain at GameSpot * WWE SmackDown! Here Comes the Pain at GameFAQs Luokka:WWE 2K Luokka:Vuoden 2003 videopelit
Hirsilän rautatieasema

Hirsilän rautatieasema () on entinen rautatieasema Orivedellä Hirsilän kylässä. Se sijaitsi rataosalla , noin yksitoista kilometriä pohjoiseen Oriveden rautatieasemalta. Asema perustettiin vuonna 1898 ja asemarakennus rakennettiin vuonna 1904 Bruno Granholmin laatimien Platformskjul I -tyypin pysäkkirakennuksen piirustusten mukaisesti. Rakennuksessa oli avoimen odotustilan vasemmalla puolella toimisto, oikealla tavarasuoja, jota laajennettiin huomattavasti vuonna 1937. Matkustajamäärät kasvoivat aina 1960-luvulle asti. Vuonna 1927 Hirsilästä nousi junaan 14 841 matkustajaa, ja asemalla pysähtyi kymmenen matkustajajunaa vuorokaudessa. Vuonna 1960 matkustajajunia pysähtyi vuorokaudessa kahdeksan, mutta vuonna 1989 enää neljä. Hirsilän aseman liikenteellinen merkitys väheni Tampere–Parkano–Seinäjoki- ja Orivesi–Jämsä–Jyväskylä -oikoratojen valmistuttua, ja Hirsilä muutettiin miehittämättömäksi seisakkeeksi vuonna 1977. Aseman henkilöliikenne päättyi 27. toukokuuta 1990, ja asemarakennus purettiin 1990-luvun loppupuolella.Hannu Sinisalo, Orivesi – maalaispitäjästä kehittyväksi kaupungiksi, s. 257–264, 1990 Jussi Iltanen: Radan varrella: Suomen rautatieliikennepaikat (2. painos), s. 187. Helsinki: Karttakeskus, 2010. ==Lähteet== Luokka:Oriveden rautatieliikennepaikat Luokka:Pirkanmaan lakkautetut rautatieliikennepaikat Luokka:Bruno Granholmin suunnittelemat rakennukset
Sukiyaki

Sukiyaki on japanilaisen keittiön perinteinen pataruoka; pienessä rautapadassa haudutettua ohuiksi viipaleiksi leikattua lihaa ja kasviksia. Ruoka voidaan valmistaa pöydässä ja syödä yhdessä valmistusastiasta.Japanese Food.com Ruokailtaessa padan aineksia dipataan vatkattuun raakaan munaan, jota voi maustaa soijakastikkeen tilkalla.Rahola Sukiyaki on talviajan ruokaa, ja sitä tarjotaan yleensä esimerkiksi uuden vuoden juhlissa. == Lähteet == Luokka:Japanilainen keittiö Luokka:Pataruoat Luokka:Liharuoat
Shabu-shabu

Shabu-shabu () on japanilaisen keittiön fondueta muistuttava hotpot-ruokalaji: pienessä rautapadassa kiehuvassa liemessä kypsennetään ohuiksi viipaleiksi leikattua lihaa, tofua ja kasviksia.Japanilaisessa keittiössä korostuu tuoreus Plussa.com Ruoka muistuttaa tekotavaltaan sukiyakia mutta on mausteisempi ja vähemmän makea. Ruoka voidaan valmistaa pöydässä ja syödä yhdessä valmistusastiasta. Shabu-shabu tarjoillaan yleensä riisin, joskus myös nuudelien kanssa. Aterian lopuksi riisin tähteet sekoitetaan keitinliemeen, ja syntynyt keitto jaetaan ruokailijoiden kesken. == Lähteet == == Aiheesta muualla == Luokka:Japanilainen keittiö
M-100

M-100 oli neuvostoliittolainen luotainraketti, jossa oli kaksi rakettimoottorivaihetta. Sitä käytettiin 1957–1990. Näitä raketteja laukaistiin eri tutkimuksia varten 6 400, ja se on siten maailman käytetyin luotainraketti. Sen hyötykuorma oli 15 kilogrammaa laukaistuna 90 kilometrin korkeuteen. Raketin laukaisupaino on 475 kilogrammaa. Sen halkaisija oli 25 senttimetriä ja pituus 834 senttimetriä. == Aiheesta muualla == * M-100 Astronautix.com Luokka:Luotainraketit
Canal de l’Est

Canal de l’Est [] () on kanava Ranskassa, joka yhdistää Meuse- ja Mosel-joet Saône-jokeen. Kanava alkaa Givet’stä Champagne-Ardennessa, kulkee Lorrainessa ja päättyy Correen Franche-Comtéssa. Kanavan pohjoisosaa kutsutaan myös nimellä canal de la Meuse ja eteläistä osaa nimellä canal des Vosges. Kanava on 439 kilometriä pitkä, ja se rakennettiin vuosina 1874–1877. Luokka:Ranskan kanavat Luokka:Rhônen vesistö Luokka:Reinin vesistö
Luotainraketti

Luotainraketti on tutkimusraketti, joka laukaistaan korkealle ilmakehään tai avaruuteen, josta se yleensä putoaa maahan. Rakettien ajoaine on yleensä kiinteää. Raketissa on mukana tieteellisiä mittalaitteita. Se laskeutuu laskuvarjolla maahan ja on osin uudelleenkäytettävä. Lentokorkeus on 50–1500 km ja mittaukset ylittävät kaasupallojen lakikorkeuden, joka on vain 40 km. Ensimmäinen luotainraketti oli natsi-Saksassa kehitetty V-2, jota etenkin Yhdysvallat käytti 1940-luvun lopun luotainrakettina. Mutta varsinaisia luotainraketteja kehitettiin kaikissa suurissa – tulevissa – avaruusmaissa ja luotainraketti eriytyi pian sotilaallisista ohjuksista, esimerkiksi ESAn Texus- ja Maxus-luotainraketit. Luotainrakettilaukaisuja varten kehittyi omat toimintakeskuksensa, joista EU:n suurin on Esrangen rakettikeskus Kiirunassa. Tieteelliseen kokeeseen rakettia käytettiin ilmeisesti ensi kerran vuonna 1822, jolloin ilmassa räjäytetyn raketin suunta havaittiin Wienistä ja Neustatdista. Havainnoinnista voitiin määrittää paikakuntien pituusaste-ero. ==Suomi ja luotainraketit== Suomi – lähinnä Sodankylän geofysiikan observatorio ja Oulun yliopisto – on 1960-luvun lopusta alkaen ottaneet osaa joihinkin luotainrakettikampanjoihin. Suomalainen instrumentaatio on tällöin ollut magnetometri. Tällaisia raketteja on laukaistu sekä Poker Flatsistä Alaskasta että Norjan Andoijasta vielä 2000-luvullakin. Vuonna 2008 tamperelaiset opiskelijat ovat saaneet ”Itikka”-nimisen instrumentin ESAn tulevaan luotainrakettiin. Oulun ja Helsingin yliopistojen opiskelijat osallistuvat norjalaisvetoiseen NISSE-kokeeseen (Nordic Ionospheric Sounding rocket Seeding Experiment), joka lentää ESAn REXUS-luotainraketin mukana maaliskuussa 2009. Kokeessa luodaan jääpilvi 95 kilometrin korkeuteen, jota tutkitaan EISCAT-tutkalla. ==Katso myös== *ARCA Helen *Nike-Cajun *Norjan rakettitapahtuma ==Lähteet== ==Aiheesta muualla== * ESA article on sounding rockets * 30 years of sounding rocket launches at Esrange in Kiruna, Sweden * NASA Sounding Rocket Program * NASA Sounding Rocket Operations Contract * NASA Sounding Rockets, 1958-1968: A Historical Summary (NASA SP-4401, 1971) * Australian Space Research Institute Small Sounding Rocket Program * UP Aerospace * German, Swedish and EADS-ST Programmes *